Massiewe kragonderbreking tref PretoriaArgieffoto Talle inwoners van Pretoria is Dinsdagoggend sonder elektrisiteit gelaat tydens ŉ massiewe kragonderbreking wat soveel as 12 gebiede affekteer. Lindela Mashigo, direkteur van mediaverhoudinge vir Stad Tshwane, het aan Maroela Media bevestig dat die munisipaliteit bewus is van die probleem. “Dit is ŉ massiewe kragonderbreking. Ons vermoed tot tien tot 12 gebiede word geraak,” het hy gesê. Gebiede wat geraak word sluit onder meer in Villieria, Mamelodi, Irene, Rooiwal, Montana, Koedoespoort, Garsfontein, Lynnwood en Lyttelton. Volgens Mashigo is die kragonderbreking veroorsaak deur ŉ klinkskakelaar by die Njala-substasie. Hy sê tegnici is reeds ontplooi om die oorsaak van die probleem vas te stel en so gou as moontlik kragtoevoer te herstel. Mashigo sê totdat die oorsaak van die onderbreking vasgestel is, is dit moeilik om ŉ beraming te gee van wanneer die kragtoevoer herstel sal wees. Hy het egter onderneem dat die Stad inwoners op die hoogte sal hou.